สุรพงษ์ สุวรรณอัตถ์

พลเอก สุรพงษ์ สุวรรณอัตถ์ (เกิดวันที่ 28 ธันวาคม พ.ศ. 2499) เป็นอดีตนายทหารชาวไทย อดีตผู้บัญชาการทหารสูงสุด, อดีตเสนาธิการทหาร, อดีตสมาชิกวุฒิสภาไทย ชุดที่ 12

**ประวัติ**

**ชีวิตส่วนตัว**
พล.อ. สุรพงษ์ เกิดเมื่อวันที่ 28 ธันวาคม พ.ศ. 2499 เป็นบุตรของนายถาวร กับนางผ่องศรี สุวรรณอัตถ์ มีชื่อเล่นว่า ปุย 

**การศึกษา**
พล.อ. สุรพงษ์ จบการศึกษาจาก โรงเรียนเตรียมทหาร รุ่น 15 โรงเรียนนายร้อยพระจุลจอมเกล้า รุ่น 26 รุ่นเดียวกับพล.อ. สมหมาย เกาฏีระ สมาชิกสภานิติบัญญัติแห่งชาติและอดีตผู้บัญชาการทหารสูงสุด
ปริญญาตรี วิทยาศาสตรบัณฑิต สาขาฟิสิกส์ วิทยาลัยการทหารเวอร์จิเนีย สหรัฐอเมริกา ได้รับรางวัลดีเด่น "ไอเซ่นฮาวน์"
ปริญญาโท วิทยาศาสตรมหาบัณฑิต สาขาฟิสิกส์ มหาวิทยาลัยเวอร์จิเนีย สหรัฐอเมริกา
โรงเรียนเสนาธิการทหารบก หลักสูตรหลักประจำ ชุดที่ 68, หลักสูตรเสนาธิการทหารบก และหลักสูตรปริญญาโทด้านการทหาร โรงเรียนเสนาธิการทหารบก ประเทศสหรัฐอเมริกา

**รับราชการ**

**ราชการทหาร**
พล.อ. สุรพงษ์เคยดำรงตำแหน่งสำคัญทางทหาร เช่น - ผู้ช่วยทูตฝ่ายทหารบก ประจำสถานเอกอัครราชทูตไทย ณ กรุงวอชิงตัน ดีซี สหรัฐอเมริกา- เจ้ากรมข่าวทหาร- เจ้ากรมยุทธการทหาร- รองเสนาธิการทหาร- เสนาธิการทหาร - และเป็นผู้บัญชาการทหารสูงสุด
พล.อ. สุรพงษ์เริ่มรับราชการและได้รับพระราชทานยศร้อยตรีเมื่อ พ.ศ. 2522 หลังจากนั้นจึงได้รับโปรดเกล้า ฯ ให้ดำรงตำแหน่งสำคัญหลายตำแหน่ง
จนกระทั่งวันที่ 28 สิงหาคม พ.ศ. 2558 พล.อ. สุรพงษ์ ในตำแหน่งรองเสนาธิการทหารได้รับโปรดเกล้า ฯ ให้ดำรงตำแหน่งเสนาธิการทหารต่อจาก พล.อ. สมหมาย เกาฏีระ เสนาธิการทหารที่ได้รับโปรดเกล้าฯ ให้ดำรงตำแหน่งผู้บัญชาการทหารสูงสุด
ต่อมาในวันที่ 9 กันยายน พ.ศ. 2559 พล.อ. สุรพงษ์ได้รับโปรดเกล้า ฯ ให้ดำรงตำแหน่งผู้บัญชาการทหารสูงสุดสืบต่อจากพล.อ. สมหมาย ที่เกษียณอายุราชการ
พล.ท. สุรพงศ์ กล่าวปราศรัยต่อกำลังพลจากไทยและสหรัฐฯ ในระหว่างการปฏิบัติการร่วมกับทั้งสองประเทศเพื่อเสริมสร้างความสัมพันธ์ ในปี พ.ศ. 2554

**ราชการพิเศษ**

**ตำแหน่งพิเศษ**
 พ.ศ. 2557 : ประธานกรรมการบริษัททีโอที- 31 กรกฎาคม พ.ศ. 2557 : สมาชิกสภานิติบัญญัติแห่งชาติ- 30 มกราคม พ.ศ. 2559 : อดีตสมาชิกคณะรักษาความสงบแห่งชาติ- 15 มีนาคม พ.ศ. 2559 : ตุลาการศาลทหารสูงสุด- 28 กันยายน พ.ศ. 2559 : กรรมการในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย- 17 มกราคม พ.ศ. 2560 : กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก- 28 มกราคม พ.ศ. 2561 : ราชองครักษ์พิเศษ- กรรมการในคณะกรรมการเพื่อเตรียมการเพื่อสร้างความสามัคคีปรองดอง ในรัฐบาลพล.อ. ประยุทธ์ จันทร์โอชา

**นายทหารพิเศษ**
 พ.ศ. 2550 : นายทหารพิเศษประจำกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า- พ.ศ. 2551 : นายทหารพิเศษประจำกองพันทหารปืนใหญ่ที่ 1 รักษาพระองค์- พ.ศ. 2556 : นายทหารพิเศษประจำกรมทหารราบที่ 1 มหาดเล็กรักษาพระองค์- พ.ศ. 2559 : นายทหารพิเศษประจำกรมทหารราบที่ 21 รักษาพระองค์- พ.ศ. 2560 : นายทหารพิเศษประจำโรงเรียนนายเรือ และโรงเรียนนายเรืออากาศนวมินทกษัตริยาธิราช

**เครื่องราชอิสริยาภรณ์**

**เครื่องราชอิสริยาภรณ์ไทย**

**ต่างประเทศ**
 มาเลเซีย :
** พ.ศ. 2559 – 80x80px เครื่องราชอิสริยาภรณ์ เกปาละวานัน อังกะตัน เตนเตรา ชั้นที่ 2- สหรัฐ :
** พ.ศ. 2560 – 80x80px ลีเจียนออฟเมอริต ชั้นผู้บังคับบัญชา- สิงคโปร์ :
** พ.ศ. 2560 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)

**อ้างอิง**
หมวดหมู่:นักการเมืองไทย
หมวดหมู่:ทหารบกชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้บัญชาการทหารสูงสุดไทย
หมวดหมู่:สมาชิกคณะรักษาความสงบแห่งชาติ
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ราชองครักษ์เวร